จงช่วยสรุปเรื่อง Alibaba อัดฉีด 1,000 ล้านเหรียญ ดัน “Lazada” บุกอาเซียน ได้ไหม
เวลานี้ “เอเชียตะวันออกเฉียงใต้” กลายเป็นหมุดหมายสำคัญของยักษ์อีคอมเมิร์ซระดับโลก เพราะความที่ธุรกิจอีคอมเมิร์ซในภูมิภาคนี้ ยังอยู่ในช่วงเริ่มต้น มีสัดส่วนเพียง 3% ของอุตสาหกรรมค้าปลีกโดยรวม ขณะที่ประชากรในอาเซียนมีจำนวนมากกว่า 600 ล้านคน ประกอบกับการลงทุน และการพัฒนาระบบโครงสร้างพื้นฐานต่างๆ กำลังมุ่งมาตลาดแถบนี้ จึงเป็นโอกาสอันมหาศาลที่ผู้เล่นอีคอมเมิร์ซรายใหญ่ต้องการปักธง
“Alibaba” มองเห็นโอกาสนี้เช่นกัน เมื่อปี 2016 ทุ่มเงิน 1,000 ล้านเหรียญสหรัฐ เข้าซื้อกิจการ “Lazada” อีคอมเมิร์ซรายใหญ่ในตลาดเอเชียตะวันออกเฉียงใต้จาก Rocket Internet เป็นวิธีการ Short cut เข้าตลาดภูมิภาคนี้ได้เร็ว ไม่ต้องเริ่มต้นจากศูนย์ และในปีนี้เข้าไปลงทุนในมาเลเซีย โดยต้องการให้เป็นศูนย์กลางการกระจายสินค้าของภูมิภาคนี้ ทั้งยังวางแผนเปิด Data Center ในกรุงจาการ์ตา ประเทศอินโดนีเซียช่วงไตรมาส 1 ของปี 2018
ความเคลื่อนไหวล่าสุดของยักษ์อีคอมเมิร์ซจากแดนมังกร ได้ลงทุนเพิ่มอีก 1,000 ล้านเหรียญสหรัฐ เพื่อเพิ่มสัดส่วนการถือหุ้นใน Lazada Group จาก 51% เป็น 83% ยิ่งตอกย้ำให้เห็นว่า “Alibaba” เอาจริงกับตลาดเอเชียตะวันออกเฉียงใต้ เนื่องจากเป็นส่วนหนึ่งของแผน Global Strategy ที่ต้องการขยายอาณาจักรทั่วโลก ซึ่งปัจจุบัน Lazada ทำตลาดใน 6 ประเทศ ได้แก่ อินโดนีเซีย, มาเลเซีย, ฟิลิปปินส์, สิงคโปร์, ไทย และเวียดนามนับตั้งแต่ “Alibaba” ซื้อกิจการ “Lazada” ได้ประสานการทำงานร่วมกัน เพื่อสร้างความได้เปรียบทางการแข่งขัน โดยนำเทคโนโลยีอีคอมเมิร์ซ และองค์ความรู้ในธุรกิจนี้ มาสนับสนุนการทำงานของ Lazada และการเข้าถือหุ้น 83% ในครั้งนี้ “Alibaba” มองว่าจะทำให้ “Lazada” สามารถลงทุนพัฒนาด้านเทคโนโลยี, ระบบชำระ และโลจิสติกส์ได้ดียิ่งขึ้น เพื่อเพิ่มประสิทธิภาพการบริการ
“ตลาดอีคอมเมิร์ซในภูมิภาคนี้ ยังเป็นตลาดที่เล็ก แต่เราเห็นศักยภาพที่จะขยายได้อีกมาก เราจึงทุ่มเททรัพยากรเข้ามายังตลาดเอเชียตะวันออกเฉียงใต้ ผ่านการลงทุนใน Lazada เพื่อจับโอกาสการเติบโตของอีคอมเมิร์ซในภูมิภาคนี้” Daniel Zhang, CEO, Alibaba Group กล่าวไม่ได้มีเพียง “Alibaba” เท่านั้นที่ยกทัพบุกตลาดเอเชียตะวันออกเฉียงใต้ ยังมีอีกหนึ่งคู่แข่งรายสำคัญ ที่สู้กันดุเดือดทั้งในจีน และตลาดนอกประเทศจีน คือ “JD.com” ได้ประกาศแล้วว่าจะรุกตลาดแถบนี้มากขึ้น หลังจากก่อนหน้านี้ลงทุนในอินโดนีเซีย ล่าสุดเตรียมปักธงตลาดประเทศไทย ที่คาดว่าจะเข้ามาในช่วงปลายปี 2017ต่อไปธุรกิจอีคอมเมิร์ซในตลาดเอเชียตะวันออกเฉียงใต้ จะเป็นสมรภูมิการแข่งขันของยักษ์ใหญ่ ที่มีความพร้อมทั้งด้านความเชี่ยวชาญ กองกำลังพล และเงินทุนที่สร้างระบบ Infrastructure ของตนเองให้แข็งแกร่ง ในขณะที่ผู้ประกอบการค้าปลีกรายย่อยที่ค้าขายบนออนไลน์ สุดท้ายแล้วจะถูกเข้าไปเป็นส่วนหนึ่งของระบบนิเวศธุรกิจของอีคอมเมิร์ซรายใหญ่
เอเชียตะวันออกเฉียงใต้  เป็นหมุดหมายสำคัญของยักษ์อีคอมเมิร์ซระดับโลก ธุรกิจอีคอมเมิร์ซในภูมิภาคนี้ ยังอยู่ในช่วงเริ่มต้น มีสัดส่วนเพียง 3%  ประชากรในอาเซียนมีจำนวนมากกว่า 600 ล้านคน  “Alibaba” มองเห็นโอกาส  ทุ่มเงิน 1,000 ล้านเหรียญสหรัฐ เข้าซื้อกิจการ “Lazada” อีคอมเมิร์ซรายใหญ่ในตลาดเอเชียตะวันออกเฉียงใต้จาก Rocket Internet เป็นวิธีการ Short cut เข้าตลาดภูมิภาคนี้ได้เร็ว ไม่ต้องเริ่มต้นจากศูนย์ ยิ่งตอกย้ำให้เห็นว่า “Alibaba” เอาจริงกับตลาดเอเชียตะวันออกเฉียงใต้ เนื่องจากเป็นส่วนหนึ่งของแผน Global Strategy ที่ต้องการขยายอาณาจักรทั่วโลก ซึ่งปัจจุบัน Lazada ทำตลาดใน 6 ประเทศ ได้แก่ อินโดนีเซีย, มาเลเซีย, ฟิลิปปินส์, สิงคโปร์, ไทย และเวียดนาม ตั้งแต่ “Alibaba” ซื้อกิจการ “Lazada” ได้ประสานการทำงานร่วมกัน เพื่อสร้างความได้เปรียบทางการแข่งขัน โดยนำเทคโนโลยีอีคอมเมิร์ซ และองค์ความรู้ในธุรกิจนี้ มาสนับสนุนการทำงานของ Lazada และการเข้าถือหุ้น 83% ในครั้งนี้ “Alibaba” มองว่าจะทำให้ “Lazada” สามารถลงทุนพัฒนาด้านเทคโนโลยี, ระบบชำระ และโลจิสติกส์ได้ดียิ่งขึ้น   Daniel Zhang, CEO, Alibaba Group กล่าว  ตลาดอีคอมเมิร์ซในภูมิภาคนี้ ยังเป็นตลาดที่เล็ก แต่เราเห็นศักยภาพที่จะขยายได้อีกมาก เราจึงทุ่มเททรัพยากรเข้ามายังตลาดเอเชียตะวันออกเฉียงใต้ ผ่านการลงทุนใน Lazada เพื่อจับโอกาสการเติบโตของอีคอมเมิร์ซในภูมิภาคนี้